الان هندرسون جاردنر

سير آلان هندرسون جاردنر ( 1879- 1963 ) Alan Henderson Gardener هو صاحب أهم قاموس لدراسه اللغه الهيروغليفيه .

 حياته 
اتولد فى 29 مارس 1879 بواحده من ضواحى لندن . و اتدرج فى مراحل التعليم و اتخصص فى علوم المصريات Egyptology, سافر بيرلين و اتلمذ على ايد عالم الآثار الكبير كيرت هنريك زيته Kurt Heninrich Sethe ( 1869- 1934 ) بعدها رجع لندن.

اشتغل فى الجامعات البريطانيه أستاذ للغه الهيروغليفيه و استمر فى الشغل و تأليف الكتب لحد مات فى 19 ديسمبر سنة 1939 و عمره 84 سنه.

 اهم اعماله 

 1- نصح من حكيم مصرى من فى البرديات الهيرطيقيه فى ليدن 1909 The Admonitions of an Egyptian Sage from a Hieratic Papyrus in Leiden 1909
 2- كتالوج طوبراغفيه من فى معبد معابد طيبه 1913 A Topographical Catalogue of the Private Tombs of Tebes
 3- ملاحظات على قصه سنوحى 1916 Notes on the Story of Sinuhe
 4- أعمال أدبيه جديده من مصر القديمه ؛المجله المصريه الأثريه 1914 New Literary Works from Ancient Egypt ., Journal of Egyptian Archaeology
 5 – القواعد المصريه ؛مقدمه لدراسه اللغه الهيروغليفيه ؛أوكسفورد 1957 Egyptian Grammar ; Being an Introduction on the Study of Hieroglyphs ,Oxford ( ولعله من أهم و أعظم أعماله ؛ لذا هانقف عنده وقفه خاصه بعد الانتهاء من سرد قائمه مؤلفاته .
 6-نظريات الخطابه واللغه 1923 The Theory of Speech and Language ,
 7- برديات ,ولوحات الرامسيوم اوكسفورد 1955 The Ramesseum Papyri . Plates (Oxford 1955) .
 8-موقف المصريين القدام نحو الموت والموتى 1935 The Attitude of the Egyptians to Death and Dead .
 9- كتالوج الطبوغرافيه للمعابد فى طيبه 1913 A Topographical Catalogue of the Private Tombs of Thebes
 10- نقوش سيناء – المجلد الاولانى The Inscription of Sinai
 11- مصر الفراعنه : مقدمه Egypt of The Pharaohs An Introduction 1961 ( ولقد صدرت له ترجمه عربيه يعنوان :مصر الفراعنه " ؛ وقام بترجمه الكتاب الدكتور نجيب ميخائيل ابراهيم ؛ وراجع الترجمه الدكتور عبد المنعم أبو بكر ؛ ولقد صدرت الترجمه عن الهيئه المصريه العامه للكتاب سنه 1973 . ( هايكون لنا معاها وقفه تانيه بعد الانتهاء من سرد قائمه أعماله ) .

 قاموس جاردنر لدراسه اللغه الهيروغليفيه 

صدرت طبعته الأولى سنه 1927 فى لندن و كانت دار النشر هى كلارندون برس Clarendon Press . و صدرت منه عده طبعات تانيه و كانت اكتر طبعه متداوله هيا الطبعه التالته اللى صدرت سنه 1957.

عرفت ويكبيديا القاموس داه بعنوان " قائمه جاردنر" و هو عباره عن قائمه لرموز اللغه المصريه القديمه الشايعه و اللى جمعها السير آلان جاردنر و هى يتعتبر مرجعيه معياريه فى دراسه اللغه المصريه القديمه و اللى مكتوبه بالخط الهيروغليفى, جاردنر حط علامات و قسمها لفئات فرعيه مترتبه حسب الحروف الانجيليزيه من A لـ Z (ما عدا الحرف J ) و قسمها لحوالى 25 فئه منها:
 1- الفئه ( A ) - الرجال و وظايفهم.
 2- الفئه ( B ) - الستات و وظايفم.
 3- الفئه ( C ) – آلهه بجسم بشرى.
 4- الفئه ( D ) – أجزاء جسم الانسان.
 5- الفئه ( E ) – الثدييات.
 6- الفئه ( F ) – أجزاء من الثدييات.
 7- الفئه ( G ) – الطيور.
 8- الفئه ( I ) – البرمائيات و الزواحف.
 9- الفئه ( K ) –الأسماك و أجزاء منها.
 10- الفئه ( L ) – الشجر و النباتات.

الكتاب التانى لجاردنر و اللى تمت ترجمته للغه العربيه هو كتاب Egypt of The Pharaohs – An Introduction و اللى صدرت طبعته الأصليه سنه 1961 عن مطبعه كلارندو و صدرت الترجمه العربيه عن الهيئه المصريه العامه للكتاب سنه 1973.

الترجمه العربيه حوالى 542 صفحه تقريبا و بتشمل:

1- الكتاب الاولانى تمهيد ( الصفحات من 14- 63 ) و بيحتوى على:

( دراسه علم المصريات فى القديم و الحديث – اللغه المصريه و الكتابه – الأرض جيرانها و مصادر ثرواتها - أسس التاريخ المصرى و طبيعته ).

2- الكتاب التانى من بناه الأهرام الى الأسكندر ( الصفحات من 89- 236 ) و بيحتوى على:

(الدوله القديمه – قيام و سقوط الدوله الوسطى - من الانهيار الى لم البعث – السياده الطيبيه – الثوره الدينيه و ما بعدها – عصر الرعامسه ( 1 ) و ( 2 ) – مصر تحت الحكم الأجنبى التأكيدات الأخيره للاستقلال ).

3- الكتاب التالت: ( الصفحات من 414 – 431 ) و بيحتوى على:

( قبل التاريخ- الأسرتان عند مانتيون - خاتمه ).

ملاحق الكتاب بتشمل:

1- مصادر مختاره ( من صفحه 465 ) .

2- تقسيم الأسرات ( من صفحه 466 - 506 ) .

3- قائمه اللوحات ( من صفحه 509- 512 ) .

4-قائمه الأشكال فى النص ( من صفحه 513- 542 ) .
 مصادر 

 1-Alan Gardiner – Wikpedia
 2- Sir Alan Henderon Gardener – jstor
 3- Alan Gardener ; English Egyptologist (1879- 1936 )- Biography ,Life ….
 4- Sir ALAN GARDINER –Men who Said No
 5- Alan H Gardiner /Book Depository
 6- ألان جاردنر – ويكبيديا
 7-قائمه جاردنر – ويكبيديا
 8- سير الان جاردنر :-مصر الفراعنه ؛ ترجمه نجيب ميخائيل ابراهيم ؛ مصادره عبد المنعم أبو بكر ؛ الهيئه المصريه العامه للكتاب ؛ 1973 .

تصنيف:علما مصريات انجليز
تصنيف:فقهاء لغويون بريطانيين
تصنيف:مواليد 1879
تصنيف:وفيات 1963